open-index/open-wikipedia-markdown huggingface dataset:
Bejzbal na Panamerických hrách 1987

**Bejzbal na Panamerických hrách 1987** bol bejzbalový turnaj v rámci multišportového podujatia Panamerických hier 1987. Konal sa v Indianapolise, v Spojených štátoch v dňoch od 9. do 22. augusta 1987, za účasti 8 mužských tímov. Nováčikom podujatia bolo družstvo . Bejzbalový turnaj sa na hrách organizuje od roku 1951 a toto bolo jeho 10. vydanie. Zápasy sa odohrali na dnes už zatvorenom štadióne Bush Stadium, vtedajšom domovskom štadióne klubu MiBL Indianapolis Indians. Niekoľko zápasov sa odohralo aj na bejzbalovom ihrisku University of Indianapolis. Turnaj pozostával zo základnej časti a následných zápasov play-off. Titul piatykrát v rade získala , ktorá vo finálovom zápase zvíťazila nad domácim . Družstvo USA tvorili univerzitní hráči. 

Turnaj zároveň slúžil ako kvalifikácia panamerických družstiev na demonštračný turnaj Letných olympijských hier 1988, ktoré hostil Soul. Kvalifikovali sa naň 2 najlepšie družstvá. V poradí ďalšie družstvo postúpilo do euro-panamerického play-off s vicemajstrom ME 1987 o postup na LOH 1988.

## Štadión

## Výsledky
### Základná skupina

Pozn.: Víťazstvom  nad Kubou prerušilo USA 33-zápasovú víťaznú šnúru Kuby na panamerických hrách.

### Play-off
#### Semifinále

#### Stretnutie o 3. miesto

#### Finále

## Konečné poradie

Pozn.: Kuba sa olympijského turnaja kvôli bojkotu hier nakoniec nezúčastnila, nahradila ju Austrália.

## Referencie

## Externé odkazy
* Panamerické hry 1987 na stránke quadrodemedalhas.com *archive.org* 
* Oficiálna stránka Panamerickej bejzbalovej konfederácie 
* Oficiálna stránka Panamerickej športovej organizácie /
* 

## Zdroje
* Oficiálne výsledky Panamerických hier 1987 /
* Panamerické hry 1987 na Panamerickej bejzbalovej konfederácie 
* Panamerické hry 1987 na stránke baseball-reference.com 
* Panamerické hry 1987 na stránke wikibaseball 
* Panamerické hry 1987 na stránke USA baseball *archive.org* 

Kategória:Bejzbal v 1987
Kategória:Bejzbal na Panamerických hrách
Kategória:Panamerické hry 1987
Ǵ

**Ǵ** (minuskula **ǵ**) je špeciálny znak latinského písma.

Od reformy uzbeckého písma z roku 2019 sa používa namiesto toho, čo sa doteraz písalo ako g'.

Pre kazašské písmo bol tento znak (v rámci návrhu reformy písma z roku 2018) navrhnutý ako náhrada za znak ğ, ale návrh bol o rok neskôr zrušený.

Okrem toho sa tento znak používa na prepis znaku:
* 𐨒̄ v písme kharóšthí
* ږ v paštčine
* Ѓ v macedónčine (ISO 9)
* Ꙉ v starej cyrilike
* ʁ v karakalpačtine
a vyskytuje sa aj v skupine Nǵ a Nǵh pri yaleskom prepise kantónčiny.

V Unicode má majuskulný tvar kód U+01F4 a minuskulný tvar kód U+01F5.

## Zdroj

Kategória:Písmená latinskej abecedy
Y̌

**Y̌** (minuskula **y̌**) je špeciálny znak latinskej abecedy, ktorý sa používa na prepis dévanágarí do latinky (na prepis písmena ‹ ॺ ›). Používa sa aj v jednom prepise kurdčiny do latinky (na prepis písmena ‹ ێ ›).

V Unicode má tieto kódy:

***Y̌** U+0059 a U+030C
***y̌** U+0079 a U+030C

## Zdroj

Kategória:Písmená latinskej abecedy
X̌

**X̌** (minuskula **x̌**) je špeciálny znak latinského písma. Používa sa v domorodých jazykoch v Spojených štátoch amerických, a to v okanagančine, makahčine a lushootseedčine. Používa sa aj pri prepise paštčiny a vachančiny do latinky, pričom v oboch jazykoch značí písmeno ښ. Číta sa približne ako slovenské ch.

V Unicode má tieto kódy:

***X̌** U+0058 U+030C
***x̌** U+0078 U+030C

## Zdroj

Kategória:Písmená latinskej abecedy
Jelenec (vrch v Bielych Karpatoch)

[náhľad|Jelenec (vľavo) a Veľká Javorina (vpravo) z moravskej obce [Strání]]
náhľad|Veža na vrchole
**Jelenec** () je tretí najvyšší vrch Bielych Karpát. 

## Poloha
Nachádza sa v geomorfologickom podcelku Javorinská hornatina, v južnej časti pohoria. Ide o hraničný vrch, nakoľko jeho vrcholom prechádza slovensko-česká hranica. Leží v katastrálnom území obcí Lubina a Bzince pod Javorinou v novomestskom okrese v slovenskej, východnej časti vrchu a Strání v uherskoradišťskom okrese na moravskej, západnej časti masívu. Približne  západne sa vypína Veľká Javorina (), najvyšší vrch Bielych Karpát, najbližším sídlom sú osady *Šance* (Moravské Lieskové) na slovenskom a *Květná* (Strání) na moravskom území.

## Stavby na vrchole
Na vrchole sa nachádza bývalý vojenský objekt, ktorý slúžil armáde SR až do roku 1996. Vznikol v roku 1953, kedy boli v podzemí vybudované priestory bunkra, siahajúce až 10 metrov hlboko. Popri železobetónovom podzemnom kryte s rozmermi 11,52 x 11,6 m a trojicou miestností, tu bol v roku 1981 vybudovaný komunikačný, 48 m vysoký oceľový stožiar. Slúžil retranslačnej stanici, ktorá po rozdelení Česko-Slovenska pripadla Slovensku. Armáda objekt opustila v roku 1996 a od toho času chátra. V súčasnosti ho turisti využívajú ako rozhľadňu, hoci na taký účel nie je celkom vhodný a prístup naň je na vlastné riziko. Rovnako na vlastné riziko sú prístupné podzemné priestory, do ktorých sa vchádza cez drevený zrub.

## Chránené územie
Jelenec leží na území Chránenej krajinnej oblasti Biele Karpaty a hrebeňom vedie spoločná hranica Prírodnej rezervácie Veľká Javorina a NPR Javorina (Česko). Cieľom ochrany  je "prirodzené spoločenstvo javorovo-bukového lesa v najvyšších polohách Bielych Karpát".

## Turizmus
Vrch v atraktívnej, najvyššej časti pohoria poskytuje zaujímavé výhľady; západnému horizontu dominuje susedná Veľká Javorina s Holubyho chatou, južným smerom sa rozprestiera Myjavská pahorkatina a v diaľke Čachtické Karpaty. Severovýchodným smerom možno pozorovať Veľký Lopeník s rozhľadňou a severozápadným smerom vidieť viacero vrchov na Morave. Zo sídiel možno zhliadnuť okolité obce tak na slovenskej, ako aj moravskej strane, no pri vhodných podmienkach aj Nové Mesto nad Váhom. 

;Zaujímavý vrch je dostupný:

* po  značke z moravskej obce Strání-Květná na Veľkú Javorinu, s odbočením na hrebeni a lesnou cestou na vrchol
* po  značke z lokality Bzince pod Javorinou-Cetuna cez Veľkú Javorinu a ďalej po hrebeni neznačenou cestou

## Referencie

## Pozri aj
* Zoznam vrcholov v Bielych Karpatoch
* Biele Karpaty

## Iné projekty

## Externé odkazy
* Správa CHKO Biele Karpaty
* Jelenec na vypadni.sk
* Rozhľadňa Jelenec

Kategória:Vrchy v Bielych Karpatoch
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Bzince pod Javorinou
Kategória:Lubina (okres Nové Mesto nad Váhom)
Kategória:Strání
Kategória:Javorinská hornatina
Kategória:Vrchy v okrese Uherské Hradiště
Generálny tajomník Ústredného výboru Komunistickej strany Číny

[náhľad|[Si Ťin-pching - 11. generálny tajomník Ústredného výboru Komunistickej strany Číny]]
**Generálny tajomník Ústredného výboru Komunistickej strany Číny** (čínština: 中国共产党中央委员会总书记) je hlava Sekretariátu Ústredného výboru, oficiálne najvyšším predstaviteľom Komunistickej strany Číny a zároveň vedúca osobnosť Čínskej ľudovej republiky. Generálny tajomník musí byť zároveň členom Stáleho výboru Politbyra Ústredného výboru.

Stály výbor je volený na obdobie piatich rokov. Stretáva sa na plenárnom zasadnutí najmenej raz za rok a tieto stretnutia vždy zvoláva Politbyro. Ak nezasadá Celočínske zhromaždenie ľudových zástupcov, Ústredný výbor vykonáva rozhodnutia, usmerňuje celkové fungovanie strany a zastupuje Komunistickú stranu Číny vo všetkých vonkajších záležitostiach. Voľba generálneho tajomníka, členov Politbyra a Stáleho výboru patrí medzi právomoci Ústredného výboru KS. Voľba prebieha na plenárnom zasadnutí. Ak Ústredný výbor nezasadá, funkcie a právomoci výboru preberá Politbyro a jeho Stály výbor. Sekretariát Ústredného výboru je hlavným pracovným orgánom Politbyra. Je zodpovedný za každodenné administratívne záležitosti Komunistickej strany. Členov sekretariátu nominuje Stály výbor a následne schvaľuje Ústredný výbor v plenárnom zasadnutí. Generálny tajomník je zodpovedný za zvolanie zasadania Politbyra a predsedá práci Sekretariátu.

## Si Ťin-pching
Súčasným generálnym tajomníkom Ústredného výboru KS Číny je Si Ťin-pching, ktorý sa ujal funkcie 15. novembra 2012 a bol znovu zvolený 25. októbra 2017. Si Ťin-pching je najmocnejšia osobnosť Čínskeho politického systému. Jeho vplyv vychádza práve z funkcie generálneho tajomníka Číny. Je členom najmocnejšieho orgánu Číny, Politbyra. Zatiaľ čo podľa teórie sa Politbyro rozhoduje na základe konsenzu, v praxi je práve generálny tajomník jadrom celého orgánu. Nejedná sa však o diktatúru. Aj ďalší šiesti členovia majú veľmi dôležité role. Si Ťin-pching tiež vytvára mnoho vedúcich skupín, ktorým sám predsedá. Takto preberá rozhodovaciu moc, ktorá bola predtým rozptýlená medzi rôzne jednotky či ľudí. Jedná sa napríklad o Bezpečnostnú komisiu, Internetovú bezpečnosť, Finančné záležitosti či Záležitosti Taiwanu. 

Si Ťin-pching má vďaka funkcii generálneho tajomníka prakticky neobmedzenú kontrolu nad vládou krajiny. Svoj post využil na vedenie tvrdej kampane proti korupcii, upevnenie ideologického súladu v krajine a uväznenie mnoho aktivistov a členov opozície.

Od zvolenia Si Ťin-pchinga boli zriadené dva nové orgány Komunistickej strany Číny, a to Komisia národnej bezpečnosti a Ústredná vedúca skupina, ktoré majú na starosti komplexne prehlbujúce sa reformy. Tieto útvary údajne koncentrujú politickú moc do rúk "najvyššieho vodcu" v takej miere, v akej ňou nedisponoval nikto od éry Mao Ce-tunga.

## Referencie

Kategória:Komunistická strana Číny
Jordanka Čobanovová

**Jordanka Čobanovová** (, ) je bulharská diplomatka, bývalá veľvyslankyňa Bulharska na Slovensku.

## Životopis
Jordanka Čobanovová v roku 2002 získala bakalársky titul z ekonomiky na Ekonomickej univerzite vo Varne. V roku 2003 získala magisterský titul na Stredoeurópskej univerzite v Budapešti a v roku 2007 PhD. z European University Institute vo Florencii. Venovala sa inováciám a publikovala *Strategies of MNEs in CEECs: Innovation systems and Embeddedness*.

Od roku 2012 je poradkyňou prezidenta Bulharska pre európske záležitosti. V období od 6. augusta do 11. novembra 2014 bola zástupkyňou ministra pre regionálny rozvoj.

## Diplomatické pôsobenie
V rokoch 2008 až 2012 reprezentovala Ministerstvo regionálneho rozvoja a verejných prác pri Stálej misii Bulharska pri Európskej únii v Bruseli. 18. januára 2017 ju prijal prezident Andrej Kiska.

27. apríla 2021 prezidentka Zuzana Čaputová prijala Čobanovovej nástupcu, Vassila Petkova.

## Referencie

## Externé odkazy
* Profil na stránke veľvyslanectva

Kategória:Bulharskí diplomati
Kategória:Bulharskí ekonómovia
Kategória:Veľvyslanci Bulharska na Slovensku
Kategória:Absolventi Central European University
Bejzbal na Panamerických hrách 1995

**Bejzbal na Panamerických hrách 1995** bol bejzbalový turnaj v rámci multišportového podujatia Panamerických hier 1995. Konal sa v Buenos Aires (hoci hlavným organizátorským mestom hier bolo Mar del Plata), v Argentíne v dňoch od 11. do 24. marca 1995, za účasti 10 mužských tímov. Nováčikom podujatia bolo družstvo ; družstvo domácej  sa na bejzbalovom turnaji panamerických hier predstavilo opäť po 44 rokoch. Bejzbalový turnaj sa na hrách organizuje od roku 1951 a toto bolo jeho 12. vydanie. Zápasy sa odohrali na štadióne Estadio Nacional de Béisbol de Ezeiza s kapacitou 5 000 divákov. Turnaj pozostával zo základnej a nadstavbovej časti. 

Titul siedmykrát v rade získala , ktorá sa vo finálovej skupine umiestnila pred  a . Družstvo USA, ktoré skončilo až na predposlednom mieste, tvorili kvôli problémom zo zostavením tímu univerzitní hráči jedinej školyUniversity St. John's.

## Štadión

## Výsledky
### Základné skupiny
#### Skupina A

#### Skupina B

### Nadstavbové skupiny
#### Skupina o 7.10. miesto
}
| 
| 
|-
|style="text-align:left"|  
| bgcolor=#CCCCCC|&nbsp;
| 
| 
|-
|style="text-align:left"|  
| bgcolor=#CCCCCC|&nbsp;
| bgcolor=#CCCCCC|&nbsp;
| 
|}

} || 
|- 
|8. ||align=left| 
|3|| || ||  || 
|- 
|9. ||align=left| 
|3||1||2||  || 
|- 
|10. ||align=left| 
|3|| || ||  || 
|}

#### Finálová skupina
}
| 
|-
|style="text-align:left"|  
| bgcolor=#CCCCCC|&nbsp;
| bgcolor=#CCCCCC|&nbsp;
| 
| 
| 
|-
|style="text-align:left"|  
| bgcolor=#CCCCCC|&nbsp;
| bgcolor=#CCCCCC|&nbsp;
| bgcolor=#CCCCCC|&nbsp;
| 
| 
|-
|style="text-align:left"|  
| bgcolor=#CCCCCC|&nbsp;
| bgcolor=#CCCCCC|&nbsp;
| bgcolor=#CCCCCC|&nbsp;
| bgcolor=#CCCCCC|&nbsp;
| 
|}

} || 
|- 
|3. ||align=left| 
|5||2||3||  || 
|- 
|4. ||align=left| 
|5||2||3||  || 
|- 
|5. ||align=left| 
|5||1||4||  || 
|- 
|6. ||align=left| 
|5||4||4||  || −15
|}

## Konečné poradie

## Referencie

## Externé odkazy
* Panamerické hry 1995 na stránke quadrodemedalhas.com *archive.org* 
* Oficiálna stránka Panamerickej bejzbalovej konfederácie 
* Oficiálna stránka Panamerickej športovej organizácie /

## Zdroje
* Oficiálne výsledky Panamerických hier 1995 /
* Panamerické hry 1995 na Panamerickej bejzbalovej konfederácie 
* Panamerické hry 1995 na stránke baseball-reference.com 
* Panamerické hry 1995 na stránke wikibaseball 
* elfurgon.com.ar: ''En 1995 el béisbol argentino fue pasión de multitudes''  

Kategória:Bejzbal v 1995
Kategória:Bejzbal na Panamerických hrách
Kategória:Panamerické hry 1995
Lei Feng

**Lei Feng** (, ; * 18. december 1940, Wang-čcheng, Čína† 15. august 1962, An-šan, Čína) bol vojakom v Čínskej ľudovej oslobodeneckej armáde (ďalej ČĽOA) a je v Čínskej ľudovej republike (ďalej ČĽR) komunistickou legendou. Po smrti bol charakterizovaný ako osoba oddaná Komunistickej strane a Mao Ce-tungovi. V roku 1963 sa stal predmetom celonárodnej propagandistickej kampane „Učme sa od Lei Fenga.“

## Život
Narodil sa v meste Wang-čcheng v provincii Chunan. Od mladého veku bol sirotou, jeho otec zomrel, keď mal Lei Feng iba 5 rokov (bol zabitý Japonskou armádou), a matka spáchala samovraždu. Lei Feng sa pripojil k Červenej armáde, keď prechádzala v období vojny jeho dedinou. Zahynul na dvore kasární pod kolesami nákladných áut.

## Kampane
V období medzi Veľkým skokom vpred (19581960/1961) a Kultúrnou revolúciou (19661976) sa Mao Ce-tung zdržiaval väčšinou na juhu krajiny a v prvom rade sa s pomocou novo dosadeného ministra národnej obrany Lin Piaa a manželky Ťiang Čching sústredil na armádu. 12 000 vysokých armádnych funkcionárov muselo odísť do základných jednotiek, aby podporili výchovnú kampaň nazvanú „Štúdium Mao Ce-tungových myšlienok“. Z armády sa táto kampaň postupne prenášala do celej spoločnosti. Aby bola kampaň čo najúčinnejšia, museli sa do nej zapojiť sami vojaci. Mali nielen čítať, ale aj písať reportáže a poviedky, v ktorých popíšu svoje životné príbehy. Najčastejším hrdinom bol prostý vojak, ktorý preukázal službu vlasti a bohužiaľ pri tom tragicky zahynul.

Po tom, čo Lei Feng zahynul, sa našiel jeho denník plný oslavných ód na predsedu Maa a naivných mravoučných príbehov. Práve tieto príbehy niekoľko týždňov opakovali všetky médiá, na ich tematiku boli napísané divadelné hry, ktoré sa hrali vo všetkých divadlách, o Lei Fengovi sa spievali piesne. Spoločným mottom príbehov bola túžba stať sa *nehrdzavejúcou skrutkou* v súkolí Mao Ce-tungovho štátu. *Nehrdzavejúcimi skrutkami* sa mali vďaka kampani „Učme sa od ČĽOA, učme sa od Lei Fenga“ stať všetci občania ČĽR.

## Kontroverzia a význam v súčasnej kultúre
Podrobnosti o živote Lei Fenga uvedené v oficiálnej propagandistickej kampani boli, aj sú, diskutabilné. Zatiaľ, čo podľa veľkej skupiny ľudí Lei Feng existoval, vedci sa všeobecne domnievajú, že osoba zobrazená v kampani bola takmer určite výmyslom.

O Lei Fengovi sa dnes žiaci učia už iba v čisto historickom kontexte, no napríklad termín „活雷锋 / Chuo Lei Feng“ (doslovne *žijúci Lei Feng*) dnes označuje hocikoho, kto koná nezištne, kto pomáha druhým.

## Referencie

## Iné projekty

Kategória:Čínske vojenské osobnosti
Kategória:Čínski komunisti
Fidél Pálffy

Gróf **Fidél Pálffy**  *- prídomok "Pálffy de Erdőd"* (* 6. máj 1895, Svätý Jur† 2. marec 1946, Budapešť) bol šľachtic, ktorý bol popredným podporovateľom nacizmu v Maďarsku.

## Biografia
Po vojenskej službe v prvej svetovej vojne žil na statku v Československu, neskôr odišiel do Maďarska, kde v dôsledku veľkej hospodárskej krízy v roku 1929 zbankrotoval.

## Pro-nacistická aktivita
V roku 1933 založil skupinu s názvom Maďarská nacionálno-socialistická strana a neskôr ju spojil s dvoma podobnými skupinami pod vedením Sándora Festeticsa a Zoltána Meskóa. V roku 1935 prevzal Pálffy výlučnú kontrolu nad touto skupinou, hoci sa jej nepodarilo prosperovať, pretože podpora smerovala k Gyulovi Gömbösovi. Zbavený vplyvu, Pálffy sa obrátil na nacistické Nemecko a stal sa agentom RSHA. Pri snahe o opätovné získanie vplyvu spolupracoval s Lászlóm Bakym a Ferencom Szálasim pri pokuse o otvorenie pro-nemeckej strany. To sa podarilo v roku 1941 obnovením maďarskej nacionálnej socialistickej strany (v porovnaní so Stranou šípových krížov bola však považovaná za konzervatívnu).

## Aktivizmus počas 2. svetovej vojny a poprava
Pálffy sa stal dôležitým kontaktom pre Wilhelma Höttla v Maďarsku. Pálffy v rokoch 19441945 zastával funkciu ministra poľnohospodárstva za čo sa ako jeden z prvých členov vlády postavil po vojne pred súd. Ako člen jednej z popredných šľachtických rodín bol po skončení 2. svetovej vojny obvinený zo spolupráce s nacistami a napriek nedostatku dôkazov o vine bol v marci 1946 obesený.

## Referencie

Kategória:Maďarskí politici
Kategória:Ministri vlády Maďarska
Kategória:Popravení politici
Kategória:Maďarské osobnosti druhej svetovej vojny
Kategória:Uhorskí šľachtici
Kategória:Pálfiovci
Kategória:Antikomunisti
Kategória:Fašisti
Kategória:Osobnosti zo Svätého Jura
Kategória:Popravení obesením
Kategória:Slovenskí šľachtici
M̌

**M̌** (minuskula **m̌**) je špeciálny znak latinskej abecedy. Používa sa len v jazyku tarok, čo je jazyk, ktorý používa asi 300 000 ľudí v Nigérii. Ale aj v tomto jazyku sa používa veľmi zriedkavo, len ako veľmi málo používané dodatočné písmeno, ktoré nemá svoje zastúpenie v abecede. V Unicode má majuskulný tvar kód U+004D; U+030C a minuskulný tvar kód U+004D; U+030C.

## Zdroj

Kategória:Písmená latinskej abecedy
Kabiye

**Kabiye** (vyslov [kabije]; názov v jazyku kabiye: *Kabɩyɛ*; iné názvy **kab(i)yé**, **kabre**, **kabure**, **kabreština**) je nigersko-konžský jazyk, jazyk Kabyov (Kabrov). Hovorí sa ním najmä v severnom Togu, ale aj v Ghane a Benine. Je to jeden z dvoch národných jazykov Toga (tým druhým je eweština). Kabiye je rodným jazykom asi 23 % obyvateľov Toga.

## Charakteristika
Ide o tónový jazyk. Píše se latinkou s mnohými špeciálnymi znakmi, väčšinou vypožičanými z abecedy IPA. Slovosled je typu SVO (podmet-prísudok-predmet).

## Ukážka textu v jazyku kabiye
*Man-kabɩyɛ kʋnʋŋ, ŋɖewa pɩfɛyɩ naʋ. Yee pɔyɔɔdʋʋ-ŋ nɛ ɛyʋ welesi yɔ, pɩwɛ-ɩ ɛzɩ wondu peteɣ. Ɛlɛ, yee ɛyʋ ɛwɛɛ nɛ ɛɛmaɣzɩɣ ñɔ-yɔɔ camɩyɛ yɔ, ɛɛnaɣ ñe-ɖeu. Nɔɔyʋ ewelesiɣ pɩŋŋ nɛ ɛnɩɩ pɔyɔɔdʋʋ-ŋ yɔ, pɩlakɩ-ɩ ɛzɩ ɛtazɩ nɛ ɛna ñɛ-wɛtʋ yɔ, pɩɩsaŋɩ-ɩ se eyele. Ŋwɛ yuŋ weyi nɛ ɛyʋ ɛɛtɛŋ ñɔ-tɔm yɔ, pɩtɩna nɛ ɛyʋ ɛɖɔkɩ-ŋ pɩfɛyɩ yebu ; Ñɛ-wɛtʋ lɩnɩ le nɛ paasɩŋ ñɔ-tɔm ? Tɔm kɔpɔzaɣ ŋga ɖicosuu-kɛ tobi. Ñɛ-wɛtʋ nɛ tɩ-tɩ solo, mbʋ pʋyɔɔ yɔ ɖooo ŋŋwɛɛ, natʋyʋ taasoki ña-taa se tɩpɩsɩ-ŋ nɔɔyʋjaʋ. Kabɩyɛ kʋnʋŋ, ña-pɩɣa canɩɣna-ŋ nɛ kewiliɣ-ŋ, nɛ kasaŋ-ŋ ño-yuŋ, ñe-ɖeu nɛ ñe-leleŋ yɔɔ.*

## Zdroj

Kategória:Nigersko-konžské jazyky
Kategória:Togo
Kategória:Benin
Kategória:Ghana
Erziančina

**Erziančina** je jazyk, ktorý spolu s mokšiančinou patrí do skupiny mordvinských jazykov, ktorými spolu hovorí viac než 600-tisíc ľudí. Patria do skupiny ugrofínskych jazykov. Niektoré zdroje prezentujú erziančinu a mokšiančinu ako jeden spoločný mordvinský jazyk. Je písaná v cyrilike.

Erziančina sa používa vo východnej časti Mordvianska. Maria Vilkuna uvádza 500-tisíc používateľov jazyka v Rusku. Štátne sčítania obyvateľstva nerozlišujú medzi erziančinou a mokšiančinou, spájajú ich do mordvinských jazykov. Predpokladá sa však, že 65% používateľov mordvinských jazykov používa erziančinu. Erziančina a mokšiančina sa líšia fonológiou.

Štandardná erziančina má 28 spoluhlások. Samohlások má len 5, najmenej z ugrofínskych jazykov: a, e, i, o, u.

## Referencie

## Iné projekty

Kategória:Jazyky v Rusku
Kategória:Ugrofínske jazyky
Kategória:Mordviansko
Jüri Ratas

**Jüri Ratas** (* 2. júl 1978, Tallinn, Estónsko) je estónsky politik, líder Estónskej strany stredu a v období od 23. novembra 2016 do 26. januára 2021 estónsky premiér.

## Kariéra
Vyštudoval ekonómiu na Tallinskej technickej univerzite a právo na univerzite v Tartu. Po dvoch kratších obdobiach vo funkcii zástupcu starostu pôsobil v rokoch 2005 až 2007 ako starosta Tallinnu. V tom čase inicioval program Európske zelené mesto, v meste bola zahájená rekonštrukcia škôl a bola vybudovaná výpadovka na Tartu. Už od volieb v roku 2007 bol podpredsedom parlamentu. Keď v roku 2015 opäť obhájil svoj poslanecký mandát, bol znovu potvrdený aj do funkcie druhého parlamentného podpredsedu. Funkciu potom vykonával až do vymenovania premiérom.

### Premiér Estónska
5. novembra 2016 sa stal iba druhým lídrom Estónskej strany stredu, ktorú do tej doby viedol štvrť storočie Edgar Savisaar. Za jeho éry „centristi“ podpísali aj zmluvu o spolupráci s Jednotným Ruskom. Savisaarovo rozhodnutie neuchádzať sa znovu o predsedníctvo strany bolo kľúčovým momentom pre ustanovenie vládnej koalície v zložení so Stranou stredu, keďže kremeľská väzba predtým zapojenie Strany stredu do vládnej koalície znemožňovala. Jeho nástupca Ratas navyše zdôraznil, že „centristi“ nemôžu s Moskvou spolupracovať, kým Rusko nezačne opäť rešpektovať medzinárodné právo.

Keď potom padla vláda Taaviho Roivasa a sociálni demokrati a konzervatívci z nej odišli, zložili vládnu koalíciu so Stranou stredu. Kabinet získal dôveru parlamentu prevahou 53 hlasov proti 33, následne nato 23. novembra 2016 menovala prezidentka Kersti Kaljulaidová vládu na čele s premiérom Ratasom.

3. marca 2019 voľby do parlamentu vyhrala liberálna Estónska reformná strana (ER) so ziskom 28,8 percenta odovzdaných hlasov. Na druhom mieste s 23 percentami hlasov skončila Ratasova Estónska strana stredu (EK) a na treťom mieste pravicovo-populistická strana EKRE. Prezidentka Kaljuaidová poverila predsedníčku Kaju Kallasovú zostavením vlády. Kallasová dostala 14 dní na to, aby predstavila zákonodarcom svoj návrh, ako by mala vláda vyzerať. Keďže sa jej však vládu vytvoriť nepodarilo, následne dostal toto poverenie Ratas. Ten sa prekvapivo dohodol na vytvorení vládnej trojkoalície so zmienenou pravicovo-populistickou EKRE a tiež konzervatívnou stranou Isamaa (Vlasť), pričom v 101 – člennom estónskom parlamente (Riigikogu) obsadila trojkoalícia celkovo 56 kresiel.

## Referencie


## Iné projekty

## Externé odkazy
* Osobné stránky (estónsky, rusky)

## Zdroj

Kategória:Estónski právnici
Kategória:Estónski ekonómovia
Kategória:Estónski politici
Kategória:Predsedovia vlády Estónska
Kategória:Primátori Tallinnu
Kategória:Absolventi Tartuskej univerzity
Kategória:Osobnosti z Tallinnu
Kategória:Rytieri veľkokríža Radu za zásluhy Talianskej republiky
Kategória:Nositelia Radu troch hviezd
Eweština

::*Eweština (ewe) môže byť aj iný názov pre skupinu jazykov gbe (do ktorej patrí aj napr. [[fončina]]), pozri [[gbe]].*

**Eweština** (iné názvy: **ewe**, **ewejčina**; po evesky: *Eʋegbe*) je jazyk zo skupiny kwaských jazykov, používaný približne tromi miliónmi hovoriacich v Ghane a Togu. Je to jazyk Eweov (Ewov).

Patrí do podskupiny jazykov gbe (iný názov: eweština/ewe v širšom zmysle), rozšírených medzi východnou Ghanou a západnou Nigériou. Ďalšími príbuznými jazykmi sú jazyky fončina (fon) a adža (adja, aja). Rovnako ako ostatné jazyky gbe je aj eweština tónovým jazykom. Eweština je, čo sa týka výslovnosti, veľmi ťažký jazyk, pre nerodeného hovoriaceho je napríklad skoro neprekonateľným problémom rozoznať rozdiel medzi d a ɖ, o a ɔ, e a ɛ, a takisto je obrovským problémom vysloviť ƒ, kp a gb.

Vďaka Diedrichovi Hermannovi Westermannovi, ktorý zverejnil plno slovníkov a gramatiky tohto jazyka a ďalších, príbuzných jazykov, je eweština jedným z najlepšie zdokumentovaných jazykov Afriky.

Ide o jeden z dvoch národných jazykov Toga, tým druhým je kabiye.

## Referencie

*

Kategória:Jazyky v Ghane
Kategória:Jazyky v Togu
Niko Quintal

**Nicolas** „**Niko**“ **Quintal** (* Kanada) je kanadský bubeník, perkusista a rezervačný agent talentov pre *The Agency Group* v Toronte. Je bývalým členom skupín Danko Jones, Econoline Crush a bubeníkom skupiny Rymes with Orange.

## Životopis
Pochádza zo Saint-Hyacinthe v provincii Québec. Neskôr sa presťahoval do Vancouveru v provincii Britská Kolumbia. V roku 1992 sa pridal k skupine Rymes with Orange, s ktorou pôvodne len koncertoval, a s ktorou v roku 1994 nahral album *Trapped in the Machine*.

Po presťahovaní sa z Vancouveru do Toronta získal vďaka Ralphovi Jamesovi príležitosť stať sa rezervačným agentom talentov pre torontskú vetvu spoločnosti *The Agency Group*. Od roku 1999 až do roku 2000 pôsobil ako bubeník v rockovom triu Danko Jones. Jeho posledným koncertom s touto skupinou bol koncert vo Vancouveri, po ktorom ho nahradil Damon Richardson. Popri tejto skupine hral od roku 1997 do roku 2001 ako bubeník na turné pre industrialno-alternatívno-rockovú skupinu Econoline Crush.

V roku 2017 sa mal vrátiť ku skupine Rymes with Orange a nahrať s nimi album *RWO5*, ktorý mal vyjsť v roku 2018.

## Diskografia
### So skupinou Rymes with Orange
* *Trapped in the Machine* (1994)

### Ako hosťujúci alebo prídavný bubeník alebo perkusista
* Bif Naked – *Bif Naked* (1994)
* Annette Ducharmeová – *Don't Argue With Her* (1996)
* Mythos – *Iridescence* (1997)
* Mythos – *Mythos* (1998)
* France D'Amourová - *Le Silence Des Roses* (1998)
* Nicola Cicconeová - *L'opéra Du Mendiant* (1999)

### Ako rezervačný agent
* Robin Black & The Intergalactic Rock Stars – *Planet: Fame* (2002)

## Referencie


## Externé odkazy
* Niko Quintal na Discogs

Kategória:Kanadskí bubeníci
Kategória:Danko Jones
Vysílač Svatobor

**Vysílač Svatobor** alebo  sa nachádza na 845 m vysokom rovnomennom vrchu nad mestom Sušice. Objekt zabezpečuje distribúciu rozhlasového a televízneho signálu pre široké okolie mesta a je využívaný ako dôležitý retranslačný uzol.

## Polohopis
Vysielač sa nachádza na výraznom vrchu Šumavského podhůří, približne  západne od mesta Sušice v okrese Klatovy, na rozhraní katastrálnych území mesta Sušice a obce Hrádek. Vrch s vysielačom (ten je vo výške ) je viditeľný zo širokého okolia a tvorí dominantu mesta. 

## Objekty na vrchole
Značná nadmorská výška vrchu Svatobor a dostupnosť z mesta Sušice predurčila túto lokalitu za atraktívny cieľ turistov. Už v praveku boli na jeho úpätí ľudské obydlia, ktorých pozostatky boli datované do strednej doby kamennej. Od roku 1890 stála na vrchole turistická chata, ktorú v roku 1936 nahradila nová, kamenná. Len rok predtým pribudla na vrcholovej plošine 31 metrov vysoká kamenná rozhľadňa, ktorá sem pritiahla ešte viac turistov. Neskôr, v roku 1959 tu pribudla 75 metrov vysoká železobetónová telekomunikačná veža, neďaleko ktorej stojí aj priehradový stožiar.

## Vysielanie
V súčasnej dobe (2023) je možné z vysielača prijímať:

### Rozhlas

### Digitálne rozhlasové vysielanie (DAB+)
Multiplex vysiela na frekvencii 12C s výkonom 1 kW, vďaka čomu pokrýva široké okolie.

### Digitálna televízia (DVB-T/T2)

### Vysielanie z ďalších miest na Svatobore
Okrem hlavného vysielača je televízny a rozhlasový signál šírený z neďalekého telekomunikačného priehradového stožiaru a rozhľadne.

#### Priehradový stožiar (televízia)

#### Rozhľadňa (rozhlas)

## Najbližšie vysielače

Najbližšie významné vysielače a vzdialenosť k nim:

## Prístup
Na vrchol Svatoboru existuje niekoľko možností prístupu:
* automobilom – odbočkou z cesty medzi Sušicou a Hrádkom, cez Odolenov
* bicyklom – po cyklotrase z mesta Sušice cez Scheinostovo zátišie
* pešo:
** po  červenej turistickej trase z Nám. Svobody v Sušici
** po  modrej turistickej značke z Nám. Svobody v Sušici
** po tzv. Oranžovej pavučinke z Nám. Svobody cez Scheinostovo zátišie a Hadí stezka

## Referencie

## Iné projekty

## Externé odkazy
* Rozhľadňa Svatobor 

Svatobor
Kategória:Stavby v okrese Klatovy
Medzinárodné letisko Kazaň

**Medzinárodné letisko Kazaň** (;  IATA: **KZN**, ICAO: **UWKD**) je medzinárodné civilné letisko pri meste Kazaň v Tatársku v Rusku.

Letisko sa nachádza 25 kilometrov juhovýchodne od Kazani. Letisko je jedno z najväčších v Rusku.

## Technické informácie
Letisko má betónovo-cementovú runway 1 11/29 s dĺžkou 3 750 metrov a šírkou 45 metrov. Letisko sa nachádza v nadmorskej výške 126,3 metrov.

Terminál 1 má plochu 24,000m², terminál 1A má polochu 20,000m², otvorený bol v novembri 2012.

## Doprava
V roku 2017 bolo letisko v ankete Skytrax po štvrtý krát za sebou vymenované za najlepšie regionálne letisko v Rusku a SNŠ.

V roku 2017 letisko prepravilo 2,623 mil. cestujúcich, nárast 37,1% bol najvyšší pomedzi 15 najväčších letísk v Rusku. V počte cestujúcich bolo na 13. mieste.

## História
Letisko bolo otvorené v roku 1979 ako Kazaň 2, pôvodne ako vnútroštátne. Prvý let z letiska sa uskutočnil 15. septembra 1979 do Soči. Od 21. februára 1986 má štatút medzinárodného. Prvý medzinárodný let sa uskutočnil v máji 1987. K 1. júnu 1992 sa letisko odlúčilo od Tatarstan Airlines a 26. októbra 1992 Turkish Airlines začali prvádzkovať prvý pravidelný medzinárodný let, do Istanbulu. V novembri 2002 bola pridaná nová runway.

Modernizácia bola oznámená v roku 2008 pred konaním univerziády v roku 2013. Obsahovala vytvorenie terminálu 1A a rekonštrukciu terminálu 1. Terminály 2 a 3 sú v pláne. V máji 2013 začala premávka vlakového spojenia „Lastočka“ na kazanskú hlavnú stanicu.

## Galéria

Súbor:Казанский аэропорт внутри1.jpg|Interiér letiska
Súbor:Kazan Airport June 2008 02.JPG|Riadiaca veža v júni 2008
Súbor:Airbus A320 VP-BKP "Sergey Prokofiev" in Kazan' Airport - 02.jpg|Airbus A320 spoločnosti Aeroflot
Súbor:ES1-004, aeroexpress in Kazan airport.jpg|„Lastočka“


## Referencie

## Iné projekty

## Externé odkazy

* Oficiálna stránka letiska

Kazaň
Kategória:Doprava v Tatársku
Kategória:Kazaň
Ethnologue

**Ethnologue** (celým názvom *Ethnologue: Languages of the World*) je publikácia vydávaná SIL International obsahujúca informácie o jazykoch z celého sveta. Vychádza od roku 1951, od roku 1997 aj v internetovej verzii a od 17. verzie uverejnenej v roku 2013 je primárne vydávaná v internetovej podobe. 19. vydanie z roku 2016 obsahuje 7 097 jazykov, ktoré sa označujú za živé jazyky.

Prvé vydanie vyšlo v roku 1951 a zahrnovalo 46 jazykov. V roku 1984 bol zavedený tzv. , trojpísmenový kód, ktorý slúžil k identifikácii jednotlivých jazykov. Tento systém značne prevyšoval možnosti terajších noriem ISO 639-1 a ani kódy neskoršej 14. verzie sa nezhodovali s normami ISO 639-2. V roku 2002 bolo *Ethnologue* požiadané k zjednoteniu kódov a v spolupráci s Medzinárodnou organizáciou pre normalizáciu (ISO) na novom systéme. Výsledkom bol štandard ISO 639-3 vydaný v roku 2007 a používaný dodnes.

V roku 2019 bola na stránkach *Ethnologue* zavedená platobná brána, teda vyskakovacie okno žiadajúce zaplatenie služby. Základná verzia ročného predplatného *Ethnologue* stojí 480 amerických dolárov (v prepočte cca. 432 eur), štandardná verzia predplatného na rok potom stojí 2 400 amerických dolárov (cca. 2 161 eur).

## Referencie

*

## Pozri aj
* SIL International

## Externé odkazy
* Internetová verzia Ethnologue 

Kategória:Internetové encyklopédie
Kategória:Odborná literatúra
Skelby (obec Næstved)

**Skelby** je dedina na južnom Sjællande s 300 obyvateľmi (2020). Skelby sa nachádza vo farnosti Skelby päť kilometrov západne od Herlufmagle a 12 kilometrov severne od mesta Næstved. Dedina patrí k obci Næstved a nachádza sa v regióne Sjælland.

Nachádza sa tu kostol Skelby Kirke.

## Referencie

## Zdroj
* 

Kategória:Región Sjælland
Snímač polohy kľukového hriadeľa

náhľad|Typický indukčný snímač polohy kľukového hriadeľa

**Snímač polohy kľukového hriadeľa** je elektronické zariadenie, používané v spaľovacom motore na monitorovanie polohy alebo otáčok kľukového hriadeľa. Informácie o polohe hriadeľa používa systém riadenia motora na reguláciu vstrekovania paliva, zapaľovacieho a ďalších systémov motora.

Snímač sa môže použiť v kombinácii s podobným snímačom polohy vačkového hriadeľa na monitorovanie vzťahu medzi piestami a ventilmi v motore, čo je obzvlášť dôležité v motoroch s variabilným časovaním ventilov. Táto metóda sa tiež používa na „synchronizáciu“ štvortaktného motora po štarte, čo umožňuje riadiacemu systému optimalizovať vstrekovanie paliva. Bežne sa používa aj ako primárny zdroj na počítanie otáčok motora. Bežné montážne miesta snímača sú hlavná remenica, zotrvačník, vačkový hriadeľ alebo samotný kľukový hriadeľ. Vstrekovanie paliva alebo jej zapaľovanie sa zvyčajne časuje na základe signálu polohy snímača kľuky. Ukazovateľ rýchlosti motora berie indikácie o rýchlosti z tohto snímača.

## Typy snímačov
Používa sa niekoľko typov snímačov:
* indukčný snímač
* hallova sonda
* magnetorezistívny snímač
* optický snímač 

Indukčné snímače majú najjednoduchšiu konštrukciu a sú zvyčajne pasívne. Hallova sonda a magnetorezistívne snímače majú oproti induktívnym snímačom výhodu v tom, že dokážu detektovať statické magnetické polia. Optické snímače nemajú veľkú odolnosť proti znečisteniu, ale sú schopné poskytnúť najpresnejšiu detekciu hrán.

Niektoré motory používajú snímače polohy hriadeľa, ktoré snímajú redukčný krúžok, zabudovaný do harmonického vyrovnávača. Táto metóda je pomerne presná a umožňuje riadiacej jednotke určiť polohu kľukového hriadeľa s presnosťou niekoľkých stupňov (a tým aj všetkých pripojených komponentov) v ktoromkoľvek danom čase.

## Funkcie
Úlohou snímača polohy kľukového hriadeľa je určiť polohu a rýchlosť otáčania tejto dôležitej súčasti motora. Riadiace jednotky motora používajú informácie zo snímača na riadenie parametrov, ako je časovanie zapaľovania a vstrekovania paliva. Výstup zo snímača sa môže vzťahovať aj na ďalšie údaje, vrátane polohy vačkového hriadeľa, na optimalizáciu aktuálneho spaľovacieho cyklu.

Pri opakovanom vystavení vysokým teplotám môže dôjsť k poruche snímača, no medzi časté dôvody jeho nefunkčnosti patrí zničenie nadmernými vibráciami, spôsobujúcimi prasknutie alebo koróziu drôtu na kolíkoch konektorov snímača. Pri chybe snímača sa zastaví prenos dôležitých údajov riadiacej jednotke, ktorá zvyčajne odstaví pohonnú jednotku, čím zabráni možnému poškodeniu.

## Použitie mimo pohonných jednotiek
Iný typ snímača sa používa na bicykloch pri monitorovaní polohy kľuky, zvyčajne na odpočet kadencie (frekvencie záberu). Zvyčajne ide o jazýčkové spínače, namontované na ráme bicykla s príslušným magnetom, pripevneným k jednému z ramien kľuky pedála.

## Externé odkazy
*Crankshaft & Camshaft Position Sensors 

## Zdroj
* 

Kategória:Senzory
Kategória:Regulácia piestových spaľovacích motorov
Problém roku 2038

náhľad|upright=2|Príklad, ako by sa mohol resetovať dátum (03:14:08 UTC 19. január 2038)
**Problém roku 2038** (ináč známy ako „Unixový bug milénia“, „Y2K38“, „Y2K+38“, alebo „Y2.038K“ podľa prirovnania k problému Y2K) môže hypoteticky spôsobiť pád počítačových programov roku 2038. Problém môže nastať v Unixových alebo podobných dátovacích systémoch, ktoré reprezentujú systémový čas ako počet sekúnd (ignorujúc priestupné sekundy) od 00:00:00 1. januára 1970. Táto reprezentácia času sa vďaka masovej rozšírenosti programovacieho jazyka C vyskytuje v programoch pre väčšinu operačných systémov. Dátový typ `[[time_t]]` je na väčšine 32 bitových systémov používaný k ukladaniu počítadla sekúnd ako 32 bitové celé číslo so znamienkom (). Posledný čas, ktorý takto môže byť zapísaný, je utorok 19. januára 2038 v 03:14:07. Čas v ďalšiej sekunde „pretečie“ a bude vnútorne reprezentovaný ako záporné číslo, čo môže spôsobiť pád programov, keďže neuvidí takýto dátum ako 2038, ale skôr ako 1901.

## Pozri aj
* Dvojkový doplnok
* Problém roku 2000
* 2147483647

## Externé odkazy
* Root.cz, Do problému Y2K38 zbývá 30 let
* AbcLinuxu, Y2K38

## Zdroj

Kategória:Systémový softvér
Kategória:Počítačová bezpečnosť
Kategória:2038
Kategória:Technológie operačných systémov
Kategória:Unix
Kameraman

náhľad|Kameraman v akcii

**Kameraman** je vo filmovej a televíznej tvorbe človek vykonávajúca profesiu spadajúce do hlavného tvorivého a organizačného pracovného-výrobného štábu.

Podstatou jeho práce je nakrúcať film alebo iné audiovizuálne dielo a dať vznikajúcemu filmu (televíznemu filmu / hre) určitú vizuálnu podobu, spôsobom voľby predmetov jednotlivých záberov, nasvietením, použitím filtrov a pod. vyvolať pre každú časť filmu chcenú atmosféru, atď. V prípravných fázach môže čiastočne hovoriť do obsadenia (kastingu) filmu. Vo výrobnej fáze závisí na kameramanovi úplne výber typu filmového materiálu, typ svietenie, použitie objektívov, filtrov a iných pomôcok pri natáčaní, ovplyvňujúcich celkový obraz. Po fáze nakrúcania môže zasahovať do spôsobu vyvolania v laboratóriách (ak sa má odlíšiť od štandardného), v postprodukčnej fáze určuje farebné korekcie výslednej obrazovej filmovej kópie.

Vo výrobnom štábe kameraman spolupracuje s režisérom a vytvára s ním celkovú výtvarnú podobu diela.

Kameraman je súčasne vedúci tzv. čiastkového štábu kameramana, do ktorého patrí asistent kameramana, asistent kamery, vrchný osvetľovač a tzv. služba u kamery.

Kameraman sa tvorby filmu (televízneho filmu alebo hry a pod.) zúčastňuje od prvého dňa prípravných prác do schválenia posledných denných prác. Pri filme navyše sám vytvára alebo len dohliada na farebné korekcie.

## Literatúra
* *Pomocné učební texty OAVD VOŠFZ (Oddělení pro akademické záležitosti, vědu, výzkum a doktorské studium - Vyšší odborná škola filmová Zlín)*

## Pozri aj
* Televízna kamera
* Filmová kamera
* Asistent kamery

## Iné projekty

## Zdroj

Kategória:Kameramani
Kategória:Kinematografia
Kategória:Umelecké povolania
2 147 483 647

**2 147 483 647** (slovom **dve miliardy stoštyridsaťsedem miliónov štyristoosemdesiattritisícšesťstoštyridsaťsedem**) je prirodzené číslo. Ide o ôsme Mersennovo prvočíslo, rovné 231&nbsp;&minus;&nbsp;1.

Že ide o prvočíslo, dokázal Leonhard Euler, ktorý o tom napísal v roku 1772 v liste Danielovi Bernoullimu. Pre dôkaz použil vylepšenú metódu Pietra Cataldiho, takže mu stačilo vylúčiť 372 možných deliteľov. Je pravdepodobné, že až do roku 1867 šlo o najväčšie známe prvočíslo.

## Význam vo výpočtovej technike
Číslo 2 147 483 647 je najväčšia kladná hodnota, ktorú možno reprezentovať pomocou 32-bitového celočíselného dátového typu so znamienkom. Tie sú hojne používané, ide preto o prirodzený horný limit hodnôt v mnohých aplikáciách a počítačových hrách. Ako extrémna hodnota sa môže vyskytnúť aj pri chybách, resp. pri výpočtoch so saturačnou aritmetikou, pri ktorej je výsledok, ktorý by bol nižší než spodný alebo vyšší než horný limit, nahradený minimálnou resp. maximálnou reprezentovateľnou hodnotou.

Dátový typ `[[time_t]]`, využívaný na UN*Xových systémoch na reprezentáciu času podľa štandardu POSIX, má podobu počtu sekúnd od polnoci 1. januára 1970 (UTC). Pokiaľ je implementovaný ako 32-bitová celočíselná premenná so znamienkom, vychádza najväčšia reprezentovateľná hodnota (2 147 483 647 sekúnd) na 19. januára 2038 03:14:07 (UTC). Možné komplikácie, ktoré vzhľadom k širokému rozšíreniu UN*Xových systémov môžu v tento deň nastať, sa súhrnne označujú ako problém roku 2038.

## Referencie

## Zdroj

Kategória:Prvočísla
Teona Bostašviliová

**Teona Bostašviliová** (, ; * 19. január 1998) je gruzínska reprezentantka v plávaní. Zúčastnila sa Letných olympijských hier 2016 v Riu.

## Športová činnosť
Je tiež členkou svetovej organizácie moderného pentatlonu.

### Olympijské hry
Zúčastnila sa Letných olympijských hier 2016 v Riu. Na 100 m prsia sa časom 1:22,91 nedostala do finále.

## Referencie

## Externé odkazy
* Profil na stránke Medzinárodného olympijského výboru

Kategória:Plavci na Letných olympijských hrách 2016
Kategória:Gruzínski olympionici
Kategória:Gruzínske plavkyne
Vlajka Lužických Srbov

thumb|Vlajka Lužických Srbov

**Vlajka [[Lužickí Srbi|Lužických Srbov]]** pozostáva z troch vodorovných pruhov farieb modrá, červená a biela. Prvykrát bola použitá v roku 1848. V oblasti Lužice môže byť táto vlajka vedľa nemeckej vlajky oficiálne používána.

## Referencie

Kategória:Lužickí Srbi
Kategória:Vlajky
Letisko Solún

**Letisko Solún „Makedonia“** (; IATA: **SKG**, ICAO: **LGTS**) je medzinárodné civilné letisko v meste Solún v Grécku.

Letisko sa nachádza 13 kilometrov od centra mesta a je v prevádzke od roku 1930. Komerčná prevádzka začala v roku 1948. Letisko je vo vlastníctve gréckej vlády. Prevádzkuje ho spoločnosť Fraport Greece. Do roku 2021 plánuje preinvestovať 400 miliónov eur do modernizácie letiska vrátane výstavby nového terminálu a rekonštrukcie súčasného. Nový termínal je vo výstavbe od septembra 2018, dokončenie je plánované v roku 2020.

Letisko má dve vzletové a pristávacie dráhy: 10/28 a 16/34, obe majú osvetlenie zo solárnej energie.

V roku 2017 letisko použilo 6,2 miliónov cestujúcich a uskutočnilo sa 53 670 pohybov lietadiel.

## Referencie

## Iné projekty

## Externé odkazy

* Oficiálna stránka letiska

Solún
Kategória:Solún
George Floyd

**George Perry Floyd Jr.** (* 14. október 1973, Fayetteville, Severná Karolína, USA – † 25. máj 2020, Minneapolis, Minnesota) bol americký černoch, ktorý zomrel pri policajnom zadržaní počas zatknutia v Minneapolise v štáte Minnesota dňa 25. mája 2020. Protesty v reakcii na Floydovu smrť a všeobecnejšie na policajné násilie páchané na čiernych ľuďoch sa rýchlo rozšírili po celých Spojených štátoch a aj po celom svete.

## Životopis
Narodil sa  Georgeovi Perrymu a Larcénii „Cissy“ Jonesovej Floydovej. Mal šesť súrodencov.

Floydovi rodičia sa rozišli a keď mal dva roky sa jeho matka s deťmi presťahovala a vyrastal v Houstone v Texase v historickej štvrti, v jednej z najchudobnejších oblastí sveta.

Na strednej a vysokej škole hral americký futbal a basketbal. Ako robotník s modrými goliermi tiež prispieval k rozvoju hip-hopovej scény v Houstone a pôsobil ako mentor vo svojej náboženskej komunite. Neskôr bol zatknutý za držanie drog a iné trestné činy. 

V roku 2014 sa presťahoval do Minneapolisu kde pracoval ako vodič nákladného vozidla a vyhadzovač. V roku 2020 počas pandémie COVID-19 prišiel o prácu ochrankára. Zomrel po zatknutí za údajné použitie falšovaných peňazí na nákup cigariet; Derek Chauvin, policajný dôstojník, mu kľačal na krku takmer deväť minút, čo viedlo k jeho smrti. Jeho smrť a správanie policajných dôstojníkov viedli k medzinárodným protestom Black Lives Matter, požiadavkám na reformu polície a právnym predpisom na riešenie rasovej nerovnosti.

## Smrť

25. mája 2020 bol zatknutý za obvinenie z falšovania 20 dolárov v obchode s potravinami v Powderhorn Park v Minneapolise. Podľa obchodníka boli peniaze zjavne falošné a Floyd odmietol vrátiť zakúpené cigarety aj keď bol na to vyzvaný.

Zomrel po tom, čo policajný dôstojník Derek Chauvin kľačal kolenom na jeho krku počas zatknutia takmer deväť minút. Floyd bol pripútaný tvárou nadol na ulici, zatiaľ čo dvaja ďalší dôstojníci Floyda ďalej zadržiavali a štvrtý bránil zasahovať okoloidúcim. Počas posledných troch minút sa Floyd nehýbal a nemal pulz, avšak dôstojníci sa ho nepokúšali oživiť. 

Oficiálna pitva klasifikovala Floydovu smrť ako vraždu pripisovanú kardiopulmonálnemu zlyhaniu spôsobenému čiastočným a zdržanlivým zadržaním.

## Referencie

## Iné projekty

Kategória:Hiphopoví speváci USA
Kategória:Reperi afroamerického pôvodu
Kategória:Obete policajnej brutality
Kategória:Osobnosti zo Severnej Karolíny
Letisko Brest

**Letisko Brest** (; IATA: **BQT**, ICAO: **UMBB**) je medzinárodné civilné letisko v meste Brest v Bielorusku.

Letisko má spojenie s 13 mestami v 10 štátoch. Letisko má jednu asfaltovú runway: 11/29 s dĺžkou 2 623 metrov.

## Referencie

Brest
Kategória:Brest (Bielorusko)
Škoda Electric

[thumb|Trolejbus [Škoda 25Tr Irisbus na linke  v Bratislave vyrábaný v spoločnosti Škoda Electric]]
**ŠKODA ELECTRIC a.s.** je česká elektrotechnická firma sídliaca v Plzni, dcérska spoločnosť Škody Transportation. Vyrába elektrické pohony a trakčné motory pre trolejbusy, električky (električky Škoda), rušne (elektrické rušne Škoda), prímestské vlakové jednotky, metro, banské vozidlá, apod. Sama je od roku 2004 tiež dodávateľom vlastných trolejbusov, predovšetkým pre český a slovenský trh (typy 24Tr, 25Tr, 26Tr, 27Tr, 28Tr, 30Tr, 31Tr, 32Tr, 33Tr, 35Tr a 36Tr). Škoda Electric sa podieľala na výrobe prototypov hybridných autobusov TriHyBus (2009) a Škoda H12 Solaris (2012), na výstave Czechbus 2014 bol predstavený tiež prototyp elektrobusu Škoda Perun.

Naväzuje na dlhoročnú tradíciu elektrotechnickej výroby Škodových závodov v Plzni, ktorá bola zahájená v roku 1901 v Elektrotechnickom závode. Do obchodného registra bola zapísaná 5. marca 1993 pod názvom Škoda, DOS, Plzeň, s.r.o., od 26. januára 1996 niesla názov ŠKODA DOS s.r.o. a medzi 18. decembrom 2002 a 1. májom 2007 pôsobila ako ŠKODA ELECTRIC s.r.o.

Svoje výrobky dodáva tiež svetovým strojárenským gigantom ako sú General Electric, Hyundai Rotem alebo Caterpillar.

## Referencie

## Zdroj

Kategória:Škoda Holding
Kategória:Elektrotechnické podniky v Česku
Kategória:Výrobcovia trolejbusov
Kategória:Podniky založené v 1993
Kategória:Plzeň
Margarita Hovakimjanová

**Margarita Hovakimjanová** (, ; * 15. apríl 1995) je arménska reprezentantka v plávaní. Zúčastnila sa Letných paralympijských hier 2016 v Londýne a Letných paralympijských hier 2016 v Riu.

Súťaží v kategóriách S6, SB5 a SM6.

## Športová činnosť
Plávanie pestuje od roku 2005. Plávať začala kvôli rehabilitácii. Pláva preto, že vo vode má väčšiu slobodu ako na súši. Vo veku 15 rokov získala v Rusku 6 medailí: 1 zlatú, 3 strieborné a 2 bronzové.

Na svetovom šampionáte 2013 v Montreali získala 10. miesto v 50 a 400 m voľným štýlom v kategórii S6.

### Paralympijské hry
Na Letných paralympijských hrách 2012 v Londýne bola jedna z dvoch arménskych reprezentantiek. V rozplavbe na 100 metrov prsia SB5 získala 7. miesto.

Na Letných paralympijských hier 2016 v Riu získala v rozplavbách 7, miesto v 50 m vo voľnom štýle S6 aj 100 prsia SB5.

## Referencie

## Externé odkazy
* Profil na stránke Medzinárodného paralympijského výboru

Kategória:Plavci na Letných paralympijských hrách 2012
Kategória:Plavci na Letných paralympijských hrách 2016
Kategória:Arménski olympionici
Kategória:Arménske plavkyne
Barret Oliver

**Barret Oliver** (* 24. august 1973, Los Angeles, Kalifornia, USA) je americký herec a fotograf.

## Životopis
### Štúdium a herecká kariéra
V detstve bol hercom, prelomom v jeho kariére bolo obsadenie vo fantasy filme *[[Nekonečný príbeh]]* (1984), kde stvárnil rolu Bastiena. Predtým sa objavil v komédii *[[Pobozkaj ma na rozlúčku]]* (1982) a v seriáli *[[Knight Rider]]* s Davidom Hasselhoffom. V 80. rokoch sa ukázal ešte vo filmoch ako *[[Frankenweenie (film z roku 1984)|Frankenweenie]]*, *[[Zámotok (film)|Zámotok]]*, *[[Daryl]]* a *[[Zámotok 2: Návrat]]*. V roku 1989 sa stal členom scientologickej cirkvi a prestal hrať.

### Profesijná kariéra
Po hereckej kariére sa začal venovať fotografii, od roku 2008 vyučuje fotografiu na univerzite v Los Angeles. Okrem fotografickej výuky sú známe jeho práce fotografa a tlačiara, pričom pri vlastnej tvorbe používa historické fotografické procesy z devätnásteho storočia. Jeho fotografické diela sa zúčastnili viacerých výstav a boli použité vo filme. V roku 2007 vydal knihu *A History of the Woodburytype* (ISBN 1-887694-28-5) inšpirovanú procesom woodburytypie vynálezcu Waltra Bentleyho Woodburyho, prvého úspešného fotomechanického tlačového procesu. Svoje vlastné práce tiež reprodukuje tlačovou technikou woodburytypia.

## Referencie

## Zdroj

Kategória:Filmoví herci USA
Kategória:Televízni herci USA
Kategória:Detskí herci
Kategória:Fotografi USA
Kategória:Scientologické osobnosti
Kategória:Osobnosti z Los Angeles
Ő

**Ő** (minuskula **ő**) je písmeno latinskej abecedy, používané v maďarčine. Radí sa medzi samohlásky, nakoľko je zložené z písmena O a dvoch dĺžňov. Pred ním stojí písmeno Ö, za ním písmeno P.

Vyslovuje sa ako dlhá polozatvorená predná zaokrúhlená samohláska [ø], alebo ako dlhá polootvorená predná zaokrúhlená samohláska [œ]. Písmeno by sa nemalo zamieňať s písmenom Ö, používaným tiež v maďarčine a v ďalších jazykoch.

Písmeno sa dá napísať:
* pomocou kombinácie klávesou Alt:
** pravý Alt + é + o = ő
** pravý Alt + é + O = Ő
* pomocou numerickej klávesnice:
** Alt + 139 = ő
** Alt + 138 = Ő

V Unicode majú písmená Ő a ő tieto kódy:
* Ő – U+0150
* ő – U+0151

## Referencie

Kategória:Písmená latinskej abecedy